b'\n_START_ARTICLE_\nAlan Breeze\n_START_PARAGRAPH_\nAlan Louis Breeze (9. oktober 1909 i West Ham i London i England \xe2\x80\x93 15. januar 1980 i Norwich i Norfolk i England) var en engelsk sanger, der optr\xc3\xa5dte sammen med Billy Cotton Band Show._NEWLINE_Breezes far Louis Breeze var en koncert- og oratoriesanger og medlem af D\'Oyly Carte Opera Company, og hans mor Isobel underviste ved det gamle London County Council. I begyndelsen af sin karriere, sang Breeze i arbejderklubber (working men\'s clubs), restauranter og endda for teaterk\xc3\xb8er. Han producerede omkring 78 indspilninger, for eksempel fra hans senere repertoire: "I\'ve Got a Lovely Bunch of Coconuts". Han producerede indspildninger p\xc3\xa5 filmstudier for de skuespillere, der ikke selv kunne synge. Han m\xc3\xb8dte bandleder Billy Cotton, der var medvirkende til at hans karriere \xc3\xa6ndredes for altid._NEWLINE_Breeze begyndte med Billy Cotton i 1932, uden en kontrakt, og blev i 36 \xc3\xa5r. Han var en af de mest popul\xc3\xa6re britiske vokalister, i radio, tv og i biografer rundt omkring i Storbritannien. Hans indspilninger h\xc3\xb8res stadig lejlighedsvis p\xc3\xa5 engelsk radio.'